ขอสอบถามหน่อยคับมีอะไรกับแฟนแล้วถุงยางหลุดเข้าไปในช่องที่มีอะไรกันมีโอกาสท้องไหมคับถ้ากินยาคุมฉุกเฉินแล้วจะช่วยได้ไหมคับ แฟนบอกว่า เมนส์หมดไปตอน 7 มกราคมคับ
สวัสดีค่ะ หากถุงยางหลุดขณะมีเพศสัมพันธ์ มีโอกาสตั้งครรภ์ได้ค่ะดังนั้นในกรณีนี้จึงมีความจำเป็นในการใช้ยาคุมฉุกเฉินภายใน 72 ชั่วโมงหลังมีเพศสัมพันธ์ และกินตามที่ข้างฉลากระบุอย่างเคร่งครัด ประสิทธิภาพยาถ้ากินอย่างถูกต้องอยู่ที่ประมาณ 80-90%แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก